Γαλατάδες Πέλλας

Οι Γαλατάδες είναι μεγάλος οικισμός της Κεντρικής Μακεδονίας στην Περιφερειακή Ενότητα Πέλλας. Σύμφωνα με την Απογραφή του 2023, ο μόνιμος πληθυσμός του χωριού είναι 1.598 κάτοικοι.

 Γενικά στοιχεία 
Οι Γαλατάδες βρίσκονται στην πεδιάδα των Γιαννιτσών σε υψόμετρο 18 μέτρων. Απέχουν περίπου 13 χλμ. Δ.-ΝΔ.  από τα Γιαννιτσά (έδρα του δήμου) και 62 χλμ. Δ.-ΒΔ. από την Θεσσαλονίκη.  Η ενοριακή εκκλησία του χωριού είναι αφιερωμένη στον Άγιο Αθανάσιο.

 Ο παλαιός ναός Αγίου Αθανασίου 
μικρογραφία|Στολισμένη εικόνα στον ιερό ναό Αγίου Αθανασίου που χρονολογείται πριν από το 1806 κατά την περίοδο του Πάσχα. Διακρίνεται επίσης το ιερό.
Στους Γαλατάδες βρίσκεται επίσης ο παλιός ναός του Αγίου Αθανασίου. Σχεδόν έξω από το χωριό, στον δρόμο προς το γειτονικό χωριό Παλαίφυτο και στο ίδιο μέρος όπου βρίσκονται τα κοιμητήρια, θα βρείτε την παλαιά εκκλησία του χωριού. 

Υπολογίζεται ότι χτίστηκε πριν το 1806, εκτίμηση που βασίζεται στο γεγονός ότι το 1806 είναι η χρονολογία που αναγράφεται στην αρχαιότερη εικόνα της εκκλησίας, αυτή του Ευαγγελισμού της Θεοτόκου. Είναι βασιλικού ρυθμού, τρίκλιτη με ξυλόγλυπτο τέμπλο. 

Στα υπέρθυρα φέρει τοιχογραφίες των Αγίων Αθανασίου και Νικολάου, αντιστοίχως στο νότιο και δυτικό υπέρθυρο. Στα επιστήλια εικονίζονται παραστάσεις από την Παλαιά Διαθήκη. Ακόμη, υπάρχουν φορητές εικόνες των Δώδεκα Αποστόλων, του Αγίου Δημητρίου, της Θεομήτορος, της Αγίας Παρασκευής, του Αγίου Ιωάννη του Προδρόμου, του Χριστού, του Αγίου Αθανασίου, του Ευαγγελισμού της Θεοτόκου (1806) και του Αγίου Γεωργίου. Ο ναός έχει δύο εισόδους, στη νότια και δυτική πλευρά του, ενώ φωτίζεται από φεγγίτες που βρίσκονται στην ανακαινισμένη οροφή.

 Ασχολίες κατοίκων 
Οι κάτοικοί του ασχολούνται με την γεωργία και κυρίως με την παραγωγή σπαραγγιών και το χωριό γίνεται ιδιαίτερα γνωστό καθώς πρωτοπορεί με την καλλιέργεια και εξαγωγές σπαραγγιού στην Ευρώπη

Η εισαγωγή της καλλιέργειας του σπαραγγιού από τον Φιλοποιμένα Γκράτσιο το 1970 αποτέλεσε ορόσημο στην εξέλιξη του χωριού. Ήταν οι δύο γεωπόνοι Φιλοποίμην Γκράτσιος και Αστέριος Μπένης αυτοί που εγκατέστησαν τους πρώτους δοκιμαστικούς αγρούς σπαραγγιού στους Γαλατάδες. Η επιτυχής καλλιέργεια και η ανώτερη ποιότητα παραγωγής σπαραγγιού, μετέτρεψαν τους Γαλατάδες σε κέντρο παραγωγής και εμπορίας του ελληνικού σπαραγγιού και πρωτοπόρο στην εξαγωγή του σε χώρες της Ευρώπης. 

Σήμερα, το μεγαλύτερο μέρος των αγροτικών καλλιεργειών περιλαμβάνει το ροδάκινο.

 Διοικητικά - πληθυσμιακά στοιχεία 
Αναφέρονται επίσημα, μετά τους Βαλκανικούς Πολέμους, το 1918 στο ΦΕΚ 152Α - 09/07/1918 με την παλιά ονομασία τους από την περίοδο της τουρκοκρατίας ως Καδίνοβο να ορίζονται έδρα της ομώνυμης κοινότητας. Το όνομα οφείλεται σε έναν Οθωμανό καδή (καδής = δικαστής), ο οποίος κατοικούσε στο χωριό.  Το 1926 με το ΦΕΚ 97Α - 18/03/1926 να μετονομάστηκαν σε Γαλατάδες. Το 1997, με το σχέδιο Καποδίστριας (ΦΕΚ 244Α - 04/12/1997) ορίστηκαν έδρα του Δήμου Μεγάλου Αλεξάνδρου που αργότερα (σχέδιο Καλλικράτης) ενσωματώθηκε στο δήμο Πέλλας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, αποτελεί την κοινότητα Παλαίφυτου η οποία υπάγεται στη δημοτική ενότητα Μεγάλου Αλεξάνδρου του Δήμου Πέλλας ενώ σύμφωνα με την απογραφή του 2011 απογράφησαν 1.388 κάτοικοι.«ΦΕΚ αποτελεσμάτων ΜΟΝΙΜΟΥ πληθυσμού », σελ. 10522 (σελ. 48 του pdf)

Οι απογραφές πληθυσμού μετά τον Β' Παγκόσμιο Πόλεμο είναι:
Απογραφή1951196119711981199120012011Πληθυσμός1.5291.6481.6391.8412.0392.3391.858
 Εξωτερικοί σύνδεσμοι 

 Η ιστορία των Γαλατάδων από τον ιστότοπο του Δήμου Πέλλας.

Παραπομπές 

Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας